РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/165-18

12. јул 2018. године

Београд

З А П И С Н И К

51. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ

ТРОШЕЊА ЈАВНИХ СРЕДСТАВА, ОДРЖАНЕ 12. ЈУЛА 2018. ГОДИНЕ

Седница је почела у 12,20 часова.

Седници је председавала др Александра Томић, председник Одбора.

Седници су присуствовали чланови Одбора: Верољуб Арсић, Зоран Бојанић, Горан Ковачевић, Соња Влаховић, Оливера Пешић, Србислав Филиповић, Момо Чолаковић, Милан Лапчевић.

Седници нису присуствовали чланови Одбора: Душан Бајатовић, Миљан Дамјановић, Милорад Мирчић, Саша Радуловић, Горан Ћирић, Милорад Мијатовић, Војислав Вујић и Золтан Пек.

Седници су присуствовали заменици чланова Одбора: Ђорђе Милићевић (заменик Душана Бајатовића), Зоран Деспотовић (заменик Миљана Дамјановића) и Арпад Фремонд (заменик Золтана Пека).

На позив председника Одбора, седници су присуствовали Верка Атанасковић, помоћник директора у Сектору за решавање о сукобу интереса Агенције за борбу против корупције, Хана Хукић, председник Републичке комисије за заштиту права у поступцима јавних набавки, Сандра Дамчевић, директор Управе за јавне набавке, Далиборка Срећков, руководилац Групе за праћење, контролу и надзор поступака јавних набавки у Управи за јавне набавке, и Марко Јанковић, члан Комисије за хартије од вредности.

На предлог председника, Одбор је већином гласова (девет „за“ и два народна посланика се нису изјаснила) утврдио следећи:

Д н е в н и р е д

1. Разматрање Извештаја о раду Агенције за борбу против корупције за 2016. годину са Извештајем о спровођењу Националне стратегије за борбу против корупције у Републици Србији за период 2013. до 2018. године и Акционог плана за њено спровођење (број 02-788/17 од 29. марта 2017. године);

2. Разматрање Извештаја о раду Агенције за борбу против корупције за 2017. годину са Извештајем о спровођењу Националне стратегије за борбу против корупције у Републици Србији за период 2013. до 2018. године и Акционог плана за њено спровођење (број 02-829/18 од 30. марта 2018. године);

3. Разматрање Извештаја о раду Републичке комисије у поступцима јавних набавки за период 01. 01. 2017.до 31.12.2017. године (број 02-838/18 од 30. марта 2018. године);

4. Разматрање Извештаја о спроведеном надзору над применом Закона о јавним набавкама за 2017. годину (број 404-1134/18 од 7. маја 2018. године);

5. Разматрање Годишњег извештаја Комисије за хартије од вредности за 2016. годину (број 400-1081/17 од 28. априла 2017. године);

6. Разматрање Годишњег извештаја Комисије за хартије од вредности за 2017. годину (број 02-1089/18 од 27. априла 2018. године);

7. Разматрање Измена финансијског плана Комисије за хартије од вредности за 2016. годину (број 400-1546/16 од 6. јула 2016. године);

8. Разматрање Финансијског плана Комисије за хартије од вредности за 2017. годину (број 400-48/17 од 5. јануара 2017. године);

9. Разматрање Измена и допуна Финансијског плана Комисије за хартије од вредности за 2017. годину (број 400-48/17 од 22. децембра 2017. године);

10. Разматрање Финансијског плана Комисије за хартије од вредности за 2018. годину (број 400-3754/17 од 22. децембра 2017.године);

11. Разматрање Измена и допуна Финансијског плана Комисије за хартије од вредности за 2018.годину (број 400-3754/17 -2 од 2. априла 2018. године);

12. Утврђивање Предлога oдлуке о престанку функције члана Републичке комисије за заштиту права у поступцима јавних набавки.

Пре преласка на рад по утврђеном дневном реду, Одбор је већином гласова (10 „за“ и један народни посланик се није изјаснио) усвојио записнике са 48, 49. и 50. седнице Одбора.

Александра Томић, председник Одбора, предложила је да, ради ефикаснијег рада, Одбор обави расправу о оба годишња извештаја Агенције за борбу против корупције заједно (тачке 1 и 2), као и да се расправа обави заједно и о годишњим извештајима и финансијским плановима Комисије за хартије од вредности (тачке 5 и 6, па затим тачке 7 до 11), с тим што ће се Одбор изјашњавати о свакој тачки појединачно, у систему е-парламента. Одбор је прихватио овај предлог.

**Прва тачка дневног реда:** **Разматрање Извештаја о раду Агенције за борбу против корупције за 2016. годину са Извештајем о спровођењу Националне стратегије за борбу против корупције у Републици Србији за период 2013. до 2018. године и Акционог плана за њено спровођење**

Председник Одбора подсетила је чланове Одбора да Агенција, на основу члана 26. ст. 1. и 2. Закона о Агенцији за борбу против корупције, подноси Народној скупштини годишњи извештај о свом раду, најкасније до 31. марта текуће године за претходну годину. Годишњи извештај саадржи и извештај о спровођењу Стратегије и Акционог плана.

Чланом 238. став 2. Пословника Народне скупштине предвиђено је да надлежни одбор након разматрања извештаја подноси Народној скупштини извештај са предлогом закључка, односно препоруке.

Верка Атанасковић, помоћник директора у Сектору за решавање о сукобу интереса Агенције за борбу против корупције, представила је Извештај о раду Агенције за борбу против корупције за 2016. годину са Извештајем о спровођењу Националне стратегије за борбу против корупције у Републици Србији за период 2013. до 2018. године и Акционог плана за њено спровођење.

**Поводом прве тачке дневног реда није било дискусије.**

**Одбор је, већином гласова (11 „за“ и један народни посланик се није изјаснио), одлучио да предложи Народној скупштини да прихвати Извештај** о раду Агенције за борбу против корупције за 2016. годину са Извештајем о спровођењу Националне стратегије за борбу против корупције у Републици Србији за период 2013. до 2018. године и Акционог плана за њено спровођење.

Одбор је, на основу члана 8. став 1. Закона о Народној скупштини и члана 238. ст. 4. и 5. Пословника Народне скупштине, одлучио да, поводом разматрања Извештаја о раду Агенције за борбу против корупције за 2016. годину са Извештајем о спровођењу Националне стратегије за борбу против корупције у Републици Србији за период од 2013. до 2018. године и Акционог плана за њено спровођење, поднесе Народној скупштини предлог следећег закључка:

1. Прихвата се Извештај о раду Агенције за борбу против корупције за 2016. годину са Извештајем о спровођењу Националне стратегије за борбу против корупције у Републици Србији за период од 2013. до 2018. године и Акционог плана за њено спровођење.

2. Овај закључак објавити у „Службеном гласнику Републике Србије“.

За представника Одбора не седници Народне скупштине, изабрана је Александра Томић, председник Одбора.

**Друга тачка дневног реда:** **Разматрање Извештаја о раду Агенције за борбу против корупције за 2017. годину са Извештајем о спровођењу Националне стратегије за борбу против корупције у Републици Србији за период 2013. до 2018. године и Акционог плана за њено спровођење.**

Верка Атанасковић, помоћник директора у Сектору за решавање о сукобу интереса Агенције за борбу против корупције, представила је Извештај о раду Агенције за борбу против корупције за 2017. годину са Извештајем о спровођењу Националне стратегије за борбу против корупције у Републици Србији за период 2013. до 2018. године и Акционог плана за њено спровођење.

**Поводом друге тачке дневног реда није било дискусије.**

**Одбор је већином гласова (10 „за“ и два народна посланика се нису изјаснила), одлучио да предложи Народној скупштини да прихвати Извештај** о раду Агенције за борбу против корупције за 2017. годину са Извештајем о спровођењу Националне стратегије за борбу против корупције у Републици Србији за период 2013. до 2018. године и Акционог плана за њено спровођење.

Одбор је, на основу члана 8. став 1. Закона о Народној скупштини и члана 238. ст. 4. и 5. Пословника Народне скупштине, одлучио да, поводом разматрања Извештаја о раду Агенције за борбу против корупције за 2017. годину са Извештајем о спровођењу Националне стратегије за борбу против корупције у Републици Србији за период 2013. до 2018. године и Акционог плана за њено спровођење, поднесе Народној скупштини предлог следећег закључка:

1. Прихвата се Извештај о раду Агенције за борбу против корупције за 2017. годину са Извештајем о спровођењу Националне стратегије за борбу против корупције у Републици Србији за период од 2013. до 2018. године и Акционог плана за њено спровођење.

2. Овај закључак објавити у „Службеном гласнику Републике Србије“.

За представника Одбора не седници Народне скупштине, изабрана је Александра Томић, председник Одбора.

**Трећа тачка дневног реда:** **Разматрање Извештаја о раду Републичке комисије у поступцима јавних набавки за период 1. јануар 2017. до 31. децембар 2017. године**

Председник Одбора подсетила је чланове Одбора да је чланом 147. став 1. и 2. Закона о јавним набавкама утврђено да Републичка комисија за заштиту права у поступцима јавних набавки за свој рад одговара Народној скупштини којој доставља годишњи извештај о свом раду, са свим прописаним деловима које овај извештај обавезно мора да садржи.

Сагласно наведеним одредбама Закона о јавним набавкама, Републичка комисија за заштиту права у поступцима јавних набавки поднела је Народној скупштини 30. марта 2018. године Извештај о раду Републичке комисије за заштиту права у поступцима јавних набавки у периоду од 1. јануара 2017. године до 31. децембра 2017. године.

Одбор, у складу са чланом 237. став 4. Пословника Народне скупштине, подноси Народној скупштини извештај са предлогом закључка.

Извештај о раду Републичке комисије у поступцима јавних набавки за период 1. јануара 2017. до 31. децембра 2017. године је представила Хана Хукић, председник Републичке комисије за заштиту права у поступцима јавних набавки.

У дискусији је учествовао Зоран Деспотовић.

Након завршене дискусије, Одбор је већином гласова (10 гласова „за“ и два народна посланика се нису изјаснила), одлучио да предложи Народној скупштини да прихвати Извештај о раду Републичке комисије у поступцима јавних набавки за период 1. јануар 2017. до 31. децембра 2017. године.

Одбор је, на основу члана 147. став 2. Закона о јавним набавкама, члана 8. став 1. Закона о Народној скупштини и члана 239. Пословника Народне скупштине, одлучио да, поводом разматрања Извештаја о раду Републичке комисије за заштиту права у поступцима јавних набавки у периоду од 1. јануара до 31. децембра 2017. године, поднесе Народној скупштини предлог следећег закључка:

1. Прихвата се Извештај о раду Републичке комисије за заштиту права у поступцима јавних набавки у периоду од 1. јануара до 31. децембра 2017. године.

2. Овај закључак објавити у „Службеном гласнику Републике Србије“.

За представника Одбора не седници Народне скупштине, изабрана је Александра Томић, председник Одбора.

**Четврта тачка дневног реда:** **Разматрање Извештаја о спроведеном надзору над применом Закона о јавним набавкама за 2017. годину**

Председник Одбора подсетила је чланове Одбора да у складу са чланом 136. Закона о јавним набвкама, Управа за јавне набавке подноси Влади и одбору Народне скупштине надлежном за послове финансија посебан годишњи извештај о спроведеном надзору над применом Закона о јавним набвкама, до 30. априла текуће године за претходну годину.

Сандра Дамчевић, директор Управе за јавне набавке, и Далиборка Срећков, руководилац Групе за праћење, контролу и надзор поступака јавних набавки у Управи за јавне набавке су представиле извештај.

У дискусији су учествовали Зоран Деспотовић, Верољуб Арсић, Бојан Ковачевић и Александра Томић.

Након завршене дискусије, Одбор је већином гласова (10 гласова „за“ и један народни посланик се није изјаснио) прихватио Извештај о спроведеном надзору над применом Закона о јавним набавкама за 2017. годину.

**Пета тачка дневног реда:** **Разматрање Годишњег извештаја Комисије за хартије од вредности за 2016. годину**

Председник Одбора подсетила је чланове Одбора да је чланом 260. став 1. Закона о тржишту капитала утврђено да Комисија за хартије од вредности подноси годишњи извештај Народној скупштини Републике Србије у року од четири месеца од завршетка пословне године.

Сагласно наведеној одредби Закона о тржишту капитала, Комисија за хартије од вредности поднела је Народној скупштини 28. априла 2017. године Годишњи извештај Комисије за хартије од вредности за 2016. годину.

Одбор, у складу са чланом 237. став 4. Пословника Народне скупштине подноси Народној скупштини извештај са Предлогом закључка.

Марко Јанковић, члан Комисије за хартије од вредности је образложио Годишњи извештај Комисије за хартије од вредности за 2016. годину.

Поводом пете тачке дневног реда није било дискусије.

Одбор је, једногласно (10 гласова „за“ ), одлучио да предложи Народној скупштини да прихвати Годишњи извештај Комисије за хартије од вредности за 2016. годину.

Одбор је, на основу члана 260. став 1. Закона о тржишту капитала, члана 8. став 1. Закона о Народној скупштини и члана 239. Пословника Народне скупштине, одлучио да, поводом разматрања Годишњег извештаја Комисије за хартије од вредности за 2016. годину, поднесе Народној скупштини предлог следећег закључка:

1. Прихвата се Годишњи извештај Комисије за хартије од вредности за 2016. годину.

2. Овај закључак објавити у „Службеном гласнику Републике Србије“.

За представника Одбора на седници Народне скупштине изабрана је Александра Томић, председник Одбора.

**Шеста тачка дневног реда:** **Разматрање Годишњег извештаја Комисије за хартије од вредности за 2017. годину**

Чланом 260. став 1. Закона о тржишту капитала утврђено је да Комисија за хартије од вредности подноси годишњи извештај Народној скупштини Републике Србије у року од четири месеца од завршетка пословне године.

Сагласно наведеној одредби Закона о тржишту капитала, Комисија за хартије од вредности поднела је Народној скупштини 27. априла 2018. године Годишњи извештај Комисије за хартије од вредности за 2017. годину.

Одбор, у складу са чланом 237. став 4. Пословника Народне скупштине подноси Народној скупштини извештај са Предлогом закључка.

Марко Јанковић, члан Комисије за хартије од вредности је образложио Годишњи извештај Комисије за хартије од вредности за 2017. годину

Поводом шесте тачке дневног реда није било дискусије.

Одбор је, једногласно (10 гласова „за“ ), одлучио да предложи Народној скупштини да прихвати Годишњи извештај Комисије за хартије од вредности за 2017. годину.

Одбор је, на основу члана 260. став 1. Закона о тржишту капитала, члана 8. став 1. Закона о Народној скупштини и члана 239. Пословника Народне скупштине, одлучио да, поводом разматрања Годишњег извештаја Комисије за хартије од вредности за 2017. годину, поднесе Народној скупштини предлог следећег закључка:

1. Потврђује се Финансијски план Комисије за хартије од вредности за 2017. годину.

2. Овај закључак објавити у „Службеном гласнику Републике Србије“.

За представника Одбора на седници Народне скупштине изабрана је Александра Томић, председник Одбора.

**Седма тачка дневног реда:** **Разматрање Измена финансијског плана Комисије за хартије од вредности за 2016. годину**

Чланом 260. став 5. Закона о тржишту капитала одређено је да Финансијски план за наредну годину Комисија доноси до 30. новембра текуће године и доставља га Народној скупштини на потврђивање.

Сагласно наведеној одредби Закона о тржишту капитала, Комисија за хартије од вредности је поднела и Измене Финансијског плана Комисије за хартије од вредности за 2016. годину.

Одбор, у складу са чланом 237. став 4. Пословника Народне скупштине подноси Народној скупштини предлог закључка о разматрању финансијског плана Комисије за хартије од вредности.

Марко Јанковић, члан Комисије за хартије од вредности је образложио Измену финансијског плана Комисије за хартије од вредности за 2016. годину.

Поводом седме тачке дневног реда није било дискусије.

Одбор је, већином гласова (10 гласова „за“ и један народни посланик се није изјаснио), одлучио да предложи Народној скупштини да прихвати Измене финансијског плана Комисије за хартије од вредности за 2016. годину.

Одбор је, на основу члана 260. став 5. Закона о тржишту капитала, члана 8. став 1. Закона о Народној скупштини и члана 239. Пословника Народне скупштине, одлучио да, поводом разматрања Измена Финансијског плана Комисије за хартије од вредности за 2016. годину, поднесе Народној скупштини предлог следећег закључка:

1. Потврђују се Измене финансијског плана Комисије за хартије од вредности за 2016. годину.

2. Овај закључак објавити у „Службеном гласнику Републике Србије“.

За представника Одбора на седници Народне скупштине изабрана је Александра Томић, председник Одбора.

**Осма тачка дневног реда:** **Разматрање финансијског плана Комисије за хартије од вредности за 2017. годину**

Чланом 260. став 5. Закона о тржишту капитала одређено је да Финансијски план за наредну годину Комисија доноси до 30. новембра текуће године и доставља га Народној скупштини на потврђивање.

Сагласно наведеној одредби Закона о тржишту капитала, Комисија за хартије од вредности је поднела Финансијски план Комисије за хартије од вредности за 2017. годину.

Одбор, у складу са чланом 237. став 4. Пословника Народне скупштине подноси Народној скупштини предлог закључка о разматрању финансијског плана Комисије за хартије од вредности.

Марко Јанковић, члан Комисије за хартије од вредности је образложио финансијски план Комисије за хартије од вредности за 2017. годину.

Поводом осме тачке дневног реда није било дискусије.

Одбор је, већином гласова (10 гласова „за“ и један народни посланик се није изјаснио), одлучио да предложи Народној скупштини да прихвсти Финансијски план Комисије за хартије од вредности за 2017. годину.

Одбор је, на основу члана 260. став 5. Закона о тржишту капитала, члана 8. став 1. Закона о Народној скупштини и члана 239. Пословника Народне скупштине, одлучио да, поводом разматрања Финансијског плана Комисије за хартије од вредности за 2017. годину, поднесе Народној скупштини предлог следећег закључка:

1. Потврђује се Финансијски план Комисије за хартије од вредности за 2017. годину.

2. Овај закључак објавити у „Службеном гласнику Републике Србије“.

За представника Одбора на седници Народне скупштине изабрана је Александра Томић, председник Одбора.

**Девета тачка дневног реда:** **Разматрање Измена и допуна финансијског плана Комисије за хартије од вредности за 2017. годину**

Чланом 260. став 5. Закона о тржишту капитала одређено је да Финансијски план за наредну годину Комисија доноси до 30. новембра текуће године и доставља га Народној скупштини на потврђивање.

Сагласно наведеној одредби Закона о тржишту капитала, Комисија за хартије од вредности је поднела Измену и допуну финансијског плана Комисије за хартије од вредности за 2017. годину.

Одбор, у складу са чланом 237. став 4. Пословника Народне скупштине подноси Народној скупштини предлог закључка о разматрању финансијског плана Комисије за хартије од вредности.

Марко Јанковић, члан Комисије за хартије од вредности је образложио Измене и допуне финансијског плана Комисије за хартије од вредности за 2017. годину.

Поводом девете тачке дневног реда није било дискусије.

Одбор је, већином гласова (10 гласова „за“ и један народни посланик се није изјаснио), одлучио да предложи Народној скупштини да прихвати Измене и допуне финансијског плана Комисије за хартије од вредности за 2017. годину.

Одбор је, на основу члана 260. став 5. Закона о тржишту капитала, члана 8. став 1. Закона о Народној скупштини и члана 239. Пословника Народне скупштине, одлучио да, поводом разматрања Изменс и допунс финансијског плана Комисије за хартије од вредности за 2017. годину, поднесе Народној скупштини предлог следећег закључка:

1. Потврђују се Измене и допуне Финансијског плана Комисије за хартије од вредности за 2018. годину.

2. Овај закључак објавити у „Службеном гласнику Републике Србије“.

За представника Одбора на седници Народне скупштине изабрана је Александра Томић, председник Одбора.

**Десета тачка дневног реда:** **Разматрање Финансијског плана Комисије за хартије од вредности за 2018. годину**

Чланом 260. став 5. Закона о тржишту капитала одређено је да Финансијски план за наредну годину Комисија доноси до 30. новембра текуће године и доставља га Народној скупштини на потврђивање.

Сагласно наведеној одредби Закона о тржишту капитала, Комисија за хартије од вредности је поднела Финансијски план Комисије за хартије од вредности за 2018. годину.

Одбор, у складу са чланом 237. став 4. Пословника Народне скупштине подноси Народној скупштини предлог закључка о разматрању финансијског плана Комисије за хартије од вредности.

Марко Јанковић, члан Комисије за хартије од вредности је образложио Финансијски план Комисије за хартије од вредности за 2018. годину.

Поводом 10. тачке дневног реда није било дискусије.

Одбор је, већином гласова (10 гласова „за“ и један народни посланик се није изјаснио), одлучио да предложи Народној скупштини да прихвати Финансијски план Комисије за хартије од вредности за 2018. годину.

Одбор је, на основу члана 260. став 5. Закона о тржишту капитала, члана 8. став 1. Закона о Народној скупштини и члана 239. Пословника Народне скупштине, одлучио да поводом разматрања Финансијског плана Комисије за хартије од вредности за 2018. годину, поднесе Народној скупштини предлог следећег закључка:

1. Потврђује се Финансијски план Комисије за хартије од вредности за 2018. годину.

2. Овај закључак објавити у „Службеном гласнику Републике Србије“.

За представника Одбора на седници Народне скупштине изабрана је Александра Томић, председник Одбора.

**Једанаеста тачка дневног реда:** **Разматрање** **Измена и допуна Финансијског плана Комисије за хартије од вредности за 2018. годину**

Чланом 260. став 5. Закона о тржишту капитала одређено је да Финансијски план за наредну годину Комисија доноси до 30. новембра текуће године и доставља га Народној скупштини на потврђивање.

Сагласно наведеној одредби Закона о тржишту капитала, Комисија за хартије од вредности је поднела Измену и допуну финансијског плана Комисије за хартије од вредности за 2018. годину.

Одбор, у складу са чланом 237. став 4. Пословника Народне скупштине подноси Народној скупштини предлог закључка о разматрању Измена и допуна Финансијског плана Комисије за хартије од вредности за 2018. годину.

Марко Јанковић, члан Комисије за хартије од вредности је образложио Измене и допуне финансијског плана Комисије за хартије од вредности за 2018. годину.

Поводом 11. тачке дневног реда није било дискусије.

Одбор је, већином гласова (10 гласова „за“ и један народни посланик се није изјаснио), одлучио да предложи Народној скупштини да прихвати Измене и допуне Финансијског плана Комисије за хартије од вредности за 2018. годину.

Одбор је, на основу члана 260. став 5. Закона о тржишту капитала, члана 8. став 1. Закона о Народној скупштини и члана 239. Пословника Народне скупштине, одлучио да, поводом разматрања Измена и допуна финансијског плана Комисије за хартије од вредности за 2018. годину, поднесе Народној скупштини предлог следећег закључка:

1. Потврђују се Измене и допуне Финансијског плана Комисије за хартије од вредности за 2018. годину.

2. Овај закључак објавити у „Службеном гласнику Републике Србије“.

За представника Одбора на седници Народне скупштине изабрана је Александра Томић, председник Одбора.

**Дванаеста тачка дневног реда:** **Утврђивање Предлога oдлуке о престанку функције члана Републичке комисије за заштиту права у поступцима јавних набавки.**

Бранимир Благојевић, члан Комисије за заштиту права у поступцима јавних набавки је, дана 7. јуна 2018. године, поднео оставку на функцију члана Републичке комисије из личних разлога.

Народна скупштина је изабрала Бранимира Благојевића за члана Републичке комисије за заштиту права у поступцима јавних набавки 18. децембра 2015. године, на период од пет година, на предлог Одбора за финансије, републички буџет и контролу трошења јавних средстава, након спроведеног јавног конкурса, у складу са чланом 140. став 2. и чланом 141. став 3. Закона. Одлука је објављена у „Службеном гласнику РС“, број 105/15 од 18. децембра 2015. године.

Чланом 140. Закона о јавним набавкама предвиђено је, поред осталог, да чланове Републичке комисије за заштиту права у поступцима јавних набавки бира и разрешава Народна скупштина на предлог одбора Народне скупштине надлежног за послове финансија.

Поводом 12. тачке дневног реда није било дискусије.

Одбор је, већином гласова (10 гласова „за“ и један народни посланик се није изјаснио), утврдио Предлог одлуке о престанку функције члана Републичке комисије за заштиту права у поступцима јавних набавки.

За представника Одбора на седници Народне скупштине изабрана је Александра Томић, председник Одбора.

Седница Одбора је закључена у 14,15 часова.

Седница је тонски снимана.

СЕКРЕТАР ПРЕДСЕДНИК

Љиљана Милетић Живковић др Александра Томић